बीमा संगठन ने बैठक की, गिनाईं समस्याएं
धनबाद | भारतीयजीवन बीमा निगम अभिकर्ता संघ की बैठक शुक्रवार को जोड़ाफाटक स्थित शाखा चार में हुई। बैठक की अध्यक्षता लियाफी चार के अध्यक्ष राजेेंद्र वर्मा ने की। बैठक में शाखा में कई समस्याओं के कारण अभिकर्ताओं को हो रही परेशानी पर चर्चा हुई। कैशियर द्वारा तीन बजे से पहले ही प्रीमियम राशि लेना बंद कर दिए जाने, एजेंट को बैठने की समस्या, पॉलिसी बांड समय पर नहीं मिलने जैसी समस्या पर चर्चा करते हुए संगठन ने एक सप्ताह में समस्या का समाधान नहीं हाेने पर असहयोग आंदोलन की चेतावनी दी। बैठक में आरके शर्मा, आरडी यादव, रामाशीष चौहान, अवधेश कुमार, सूर्यदेव पासवान, संजय निकुंब, महीप सिंह, सुरजीत राय, भवेश कुमार मिश्रा सहित काफी संख्या में एजेंट मौजूद थे।
hin_Deva hin_Deva